Základná škola, Školská 389, Sačurov

**Stratégia rozvoja čitateľskej gramotnosti**

Národná stratégia začlenená do ŠkVP

**ISCED 1, ISCED 2**

Čítanie a čitateľská gramotnosť tvoria nevyhnutný predpoklad na rozvíjanie kľúčových kompetencií, predovšetkým kompetencie k učeniu sa, a čoraz viac sa využívajú ako nástroj na dosiahnutie ďalších cieľov v pracovnom i osobnom živote.

V súvislosti s čítaním výskumníci často hovoria o tzv. Matúšovom efekte, podľa ktorého tí, ktorí získajú zručnosť čítania v detstve, v živote potom čítajú a učia sa rýchlejšie ako tí, ktorí ju nezískali. Majú pritom väčšiu slovnú zásobu, čo znamená, že nestroskotajú pri zložitejších textoch, a lepšie rozpoznávajú postup príbehov a formulujú svoje argumenty, čo je schopnosť, ktorá sa inými prostriedkami nedá rozvinúť.

Rozlišujeme tri aspekty čitateľskej gramotnosti, a to:

* získavanie informácií,
* vytváranie interpretácie,
* posúdenie textu.

Podmienkou rozvoja čitateľskej gramotnosti je kvalifikovaný učiteľ.

**Strategický cieľ:** zlepšiť výsledky žiakov v čitateľskej gramotnosti

**Opatrenia na zlepšenie čitateľskej gramotnosti**

**Špecifické ciele:**

* zlepšiť výsledky našich žiakov v Testovaní 5 a Testovaní 9 nad celoslovenskú úroveň
* vytvoriť skupinu učiteľov školy, ktorí budú koordinovať rozvoj ČG na rôznych úrovniach školy
* pripraviť plán aktivít na rozvoj ČG, sledovanie jeho realizácie a prezentácia uskutočňovania
* vyčleniť finančné prostriedky v rozpočte školy na rozvoj ČG (vzdelávanie učiteľov, metodické a učebné materiály, knižničný fond)
* zapojiť sa do vyhlásených národných a iných projektov na rozvoj ČG
* pripraviť školskú podstránku s problematikou ČG a aj prostredníctvom nej pokračovať v roku čitateľskej gramotnosti
* pripraviť v školskej knižnici aktivity zamerané na podporu čítania
* zvýšiť záujem žiakov o literárne záujmové krúžky

**Analýza činnosti a aktivít po treťom roku ČG**

* na začiatku školského roka zasadla koordinačná rada a prehodnotila plán
* činnosti, ktoré sa osvedčili, boli v pláne zahrnuté naďalej
* taktiež boli doplnené nové aktivity a činnosti, ktoré sme vyskúšali prvýkrát
* na konci mesiaca sme si zhodnotili plnenie mesačného plánu
* vyučujúci I. stupňa každý mesiac vyrábali pre žiakov pomôcky na rozvoj čitateľskej gramotnosti, na konci školského roka pripravili Olympiádu čitateľskej gramotnosti s využitím nových pomôcok
* žiaci rozvíjali čitateľskú gramotnosť prostredníctvom rôznych súťaží, kvízov a čitateľských aktivít
* medzi obľúbené aktivity patrili: Čitateľský maratón, Dobre vedieť, Koleso šťastia, Detská odborná činnosť, Týždeň hlasného čítania, Európsky deň rodičov a škôl, TEDx a rôzne ročníkové projekty
* svoju tvorivosť ukázali žiaci aj pri tvorbe triednych mesačníkov – miniKvapka, kde sme sa každý mesiac dozvedeli viac o inej triede
* na hodinách cudzích jazykov pracovali žiaci s literárnym textom, spoznávali život viacerých autorov cez rôzne úlohy v cudzom jazyku. Výsledkom boli aktivity ako Tvorba slovníkov, Robinson Crusoe, Role – play, Puškinov pamätník, Dramatizácia rozprávky....
* na hodinách prírodovedných predmetov pracovali žiaci s odbornou literatúrou, vyhľadávali základné informácie o živočíchoch, prírodných zaujímavostiach, či riešili matematické rozprávky
* na hodinách slovenského jazyka a literatúry sa okrem testovania na rozvoj čitateľskej gramotnosti žiaci zapojili do národného projektu Záložka do knihy spája školy, zapojili sa do rôznych čitateľských súťaží, recitačných súťaží, prednesov, čítali a prezentovali rôzne knihy, pripravovali projekty o knihách súčasných autorov a iné
* aj spoločensko – vedné predmety sme si spestrili vyhľadávaním informácií z rôznych historických zdrojov, žiaci ich triedili, spracúvali a následne z nich tvorili prezentácie, zahrali scénky, na základe prečítaných informácií zhotovili odev, či pripravili kvíz pre ostatných spolužiakov.
* školská knižnica opäť ožila a to nielen aktivitami zameranými na podporu čítania, ale aj zvýšením záujmu žiakov o čítanie kníh.
* veľkým obohatením pre žiakov našej školy bolo stretnutie so známymi spisovateľkami: Gabrielou Futovou a Oľgou Švedovou, ktoré navštívili našu školu

Všetky činnosti a aktivity, ktoré sme realizovali hodnotíme pozitívne. Stanovené ciele sa nám podarilo naplniť. Zapojili sme sa do vyhlásených národných a iných projektov na rozvoj ČG, pripravili školskú podstránku s problematikou ČG a prostredníctvom nej naďalej plánujeme pokračovať v prezentovaní aktivít podporujúcich ČG.

**Naše úlohy pre rozvoj ČG:**

* pripraviť stratégiu 4. roku rozvoja ČG na úrovni školy
* podporovať vzdelávanie pedagogických zamestnancov v oblasti čitateľskej gramotnosti žiakov, formovať kladný vzťah žiakov ku knihe a literatúre, zorganizovať súťaž čitateľskej zručnosti žiakov.
* rozpracovať v ŠkVP účinnú vzdelávaciu stratégiu na rozvoj komunikatívnych kompetencií a čitateľskej gramotnosti žiakov a venovať pozornosť rozvoju čitateľskej gramotnosti žiakov na všetkých vyučovacích predmetoch.
* venovať zvýšenú pozornosť čítaniu s porozumení, klásť dôraz na vlastnú tvorbu a rozvíjanie jazykového prejavu, prácu s informáciami a schopnosti argumentovať, s cieľom zvyšovania úrovne vyučovania slovenského jazyka a literatúry.
* prierezovo využívať možnosti na rozvoj čítania s porozumením aj na ostatných vyučovacích predmetoch.
* využiť možnosť vzdelávania celého pedagogického zboru v oblasti cieleného rozvíjania čitateľskej gramotnosti, resp. vzdelávanie pre riaditeľa školy s obsahovým zameraním na tvorbu vlastnej stratégie rozvoja čitateľskej gramotnosti z ponuky vzdelávacích aktivít MPC.
* realizovať rôzne formy voľnočasových aktivít zameraných na podporu rozvoja čitateľskej a informačnej gramotnosti žiakov, pedagógov a ostatnej širokej verejnosti.
* nadväzovať na dosiahnutú úroveň čitateľskej a informačne gramotnosti, umožniť žiakom prístup ku všetkým informačným zdrojom, využívať knižnično-informačné služby a podujatia knižníc, rozvíjať schopnosti žiakov vyhľadávať, hodnotiť a využívať pri učení rôzne zdroje informácií, osvojiť si metódy individuálneho štúdia a samostatnej práce s informáciami, uplatňovať metódy vyučovania vytvárajúce u žiakov schopnosti a návyky samostatne vyhľadávať nové poznatky, včleňovať ich do svojho poznatkového fondu a následne ich využívať pri celoživotnom vzdelávaní, proklamovať koncept individuálnej slobody a prístupu k informáciám ako základu pre efektívne a zodpovedné občianstvo a účasť na demokracii.
* organizovať počas školského roka súťaže v čitateľských zručnostiach žiakov.
* venovať zvýšenú pozornosť čítaniu s porozumením, klásť dôraz na rozvíjanie jazykového prejavu, schopnosti argumentovať a prácu s informáciami.
* vzdelávať sa v oblasti rozvíjania čitateľskej gramotnosti, uplatňovať získané vedomosti na hodinách slovenského jazyka a literatúry a formovať ich kladný vzťah žiakov ku knihe a literatúre, organizovať súťaže.
* uskutočniť súťaž v prednese poézie a prózy pre žiakov nášho regiónu a zúčastniť sa okresného a krajského kola Hviezdoslavovho Kubína.
* venovať osobitnú pozornosť kvalite vyučovania predmetu slovenský jazyk a literatúra. Vo všetkých zložkách predmetu uplatňovať konštruktivistický prístup k učeniu, v ktorom sa žiak stáva učiacim sa subjektom. Jazyk chápať ako nástroj myslenia a komunikácie.
* rozvíjať komunikačné schopnosti žiakov v rámci komunikačno-zážitkového modelu vyučovania slovenského jazyka a literatúry.
* viesť žiakov k uvedomeniu si jazykovej a kultúrnej pestrosti v rámci Európy a sveta, ale aj v rámci jednotlivých sociálnych prostredí. Cez pochopenie významu jazyka pre národnú kultúru dospieť k chápaniu odlišností, tolerancie a orientácii vmultikultúrnom prostredí. Najväčší dôraz klásť na vlastnú tvorbu jazykových prejavov, prácu s informáciami, schopnosť argumentovať, čitateľskú gramotnosť.
* učivo literárnej výchovy zamerať na analyticko-interpretačné činnosti a obsah orientovať na recepciu a tvorbu.
* dopĺňať knižničný fond žiackej a učiteľskej knižnice, využiť možnosť objednať pre potreby knižničného fondu zostatkové zásoby titulov nereformovaných učebníc a učebných textov podľa ponuky edičného portálu, pozornosť venovať materiálno-technickému zabezpečeniu činnosti školskej knižnici, jej informatizácii a internetizácii, budovať školskú knižnicu ako informačné zázemie pre celoživotné vzdelávania pedagógov, implementovať prvky čitateľskej a informačnej výchovy do tematických plánov vyučovacích predmetov, zúčastňovať na podujatiach organizovaných verejnými knižnicami
* spolupracovať s verejnými knižnicami, rodičovskou a odbornou verejnosťou pri organizovaní podujatí k Medzinárodnému týždňu vzdelávania, Medzinárodnému dňa školských knižníc, Týždňa slovenských knižníc a Dňa detskej knihy a zapojiť sa do súťaže Najzaujímavejšie podujatie školskej knižnice

**Kde sú naše príležitosti:**

* systém vzájomnej spolupráce učiteľov primárneho vzdelávania, sekundárneho vzdelávania, vychovávateliek školského klubu detí a zástupcov iných inštitúcií (materská škola, rodičovské združenie, obecný úrad, občianske združenie),
* výzvy na projekty podporované z ESF, rozvojové projekty, projekty podporujúce formálne aj neformálne vzdelávanie (Nadácia Orange, Nadácia Volkswagen, Nadácia Ekopolis, Nadácia Coop Jednota, Edulab, NÚCEM,...),
* vzdelávanie celého kolektívu pedagogických zamestnancov v oblasti ČG,
* príprava vlastných podporných materiálov na rozvoj ČG v jednotlivých predmetoch,
* spolupráca s okresnou knižnicou
* nákup kníh do školskej knižnice pre jednotlivé predmety.

**Kde sú naše rezervy:**

* ľahostajnosť detí aj rodičov vo vzťahu k čítaniu kníh,
* využívanie internetu deťmi na vyhľadávanie informácií, prípravu na vyučovanie, samoštúdium,
* formálny prístup k ČG, brať ČG ako súčasť každého predmetu a každého učiteľa a vychovávateľa,
* uplatňovanie organizačných foriem vyučovania, ktoré podporujú spoluprácu medzi žiakmi (kooperatívne a skupinové vyučovanie), podporujú aktivitu na strane žiakov (projektové vyučovanie), prepájajú poznatky z rozličných vzdelávacích predmetov (integrované vyučovanie),
* tvorba vlastných učebných zdrojov.

**Koordinačná rada**

* Mgr. Mariana Baranová - predsedníčka
* Mgr. Darina Bartková
* Mgr. Marianna Ihnátová
* Mgr. Mária Dudášová
* Ing. Veronika Šeligová
* Mgr. Lenka Truchanová

**Návrhy pre plán aktivít rozvoja čitateľskej gramotnosti**

**September**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Záložka do knihy spája školy | 1.-9. | Pancuráková | SJL |
| Môj rodný kraj | 3. | Kačurová | VLA |
| Triedna knižnica | 4. | Baňasová | SJL |
| Tvorba slovníkov – vedieť znaky medzinárodnej transkripcie | 6. | Vyučujúci AJ | AJ |
| Európsky deň jazykov | 1.-9. | Vyučujúci AJ | AJ |

**Môj rodný kraj**

Ročníkový projekt pre 3. ročník. Žiaci tento rok navštívia Domašu. Konkrétne výletnú loď Bohémia. Na základe získaných poznatkov a informácií vyhľadaných na internete pripravia prezentáciu pre žiakov prvého stupňa.

**Záložka do knihy spája školy**

Budeme pokračovať v medzinárodnom projekte ,,Záložka do knihy spája školy.“ Vytvoríme záložky do kníh, ktoré sme prečítali, vytvoríme záložku, ktorá charakterovo vystihuje prečítanú knihu a vymeníme si ich s našou priateľskou školou.

**Triedna knižnica**

So žiakmi štvrtého ročníka založíme triednu knižnicu. Žiaci si z domu prinesú svoju obľúbenú knihu. Prezentujú ju pred svojimi spolužiakmi v triede. Z kníh vytvoríme malú triednu knižnicu. Zvolíme knihovníkov, ktorí sa budú striedať pri zapisovaní požičaných kníh. Žiaci si počas roka budú môcť ktorúkoľvek knihu požičať a po prečítaní napíšu krátku anotáciu. V závere roka túto aktivitu vyhodnotíme.

**Tvorba slovníkov**

Učitelia AJ budú viesť žiakov k pravidelnej tvorbe slovníčka, aby si osvojili a spoznali špecifické transkripčné znaky v anglickom jazyku.

**Európsky deň jazykov**

Žiaci I. a II. stupňa nám dokážu, že „S jazykmi dokážeš viac“. Čaká ich množstvo zábavných súťaží, aktivít a hier, ktoré pre ne vyučujúci AJ pripravili.

**Návrhy pre plán aktivít rozvoja čitateľskej gramotnosti**

**Október**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Eliška knižka | 3.-4. | Vyučujúci SJL | SJL |
| Zdravá výživa | 2. | Mikčová | SJL/PDA |
| Vesmírne objavy | 5. | Šaffová | GEO |
| Tvorivá práca s textom na hodinách AJ - Komiks | 5. - 6. | Vyučujúci AJ | AJ |
| Tvorba myšlienkových máp | 6.-9. | Hricová | OBN |

**Eliška knižka**

Žiaci 3. a 4. ročníka počas školského roka čítajú navrhnutú mimočítankovú literatúru pre jednotlivé ročníky. Po prečítaní pracujú s Eliškou knižkou, kde odpovedajú na vopred pripravené otázky a úlohy o diele. Napíšu krátke zhrnutie, čo sa im najviac páčilo a text doplnia vhodnou ilustráciou.

**Zdravá výživa**

Žiaci v rámci projektu ,,Zdravá výživa“ vyhľadajú v časopisoch, novinách a

na internete krátke texty o zdravej výžive. Následne z textov vytvárajú výstižné reklamné slogany tak, aby spropagovali zdravý životný štýl u svojich spolužiakov.

**Vesmírne objavy**

V októbri žiaci 5. ročníka vyhľadávajú najnovšie informácie a zaujímavosti na internete o vesmírnych objavoch. Tieto informácie spracujú a najvýstižnejšie prezentujú svojim spolužiakom.

**Tvorivá práca s textom na hodinách AJ - Komiks**

Žiaci pracujú s literárnym textom, oboznamujú sa s každodennými frázami, ktoré sú zamerané na osvojenie si rôznych gramatických javov.

**Tvorba myšlienkových máp**

Žiaci vytvoria myšlienkové mapy ako výsledok získaných poznatkov.

**Návrhy pre plán aktivít rozvoja čitateľskej gramotnosti**

**November**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Čitateľský denník | 2. | Mikčová | SJL |
| i-Bobor | 5.-9. | Palko | IFV |
| DOČ | 4.-9. | Vyučujúci IFV, SJL | IFV |
| Blízki spoločníci človeka | 6. | Urban | BIO |
| Detský čin roka | 5.-9. | Ihnátová/Pancuráková | SJL |
| Testy na rozvoj čitateľskej gramotnosti | 5.-9. | Ihnátová/Pancuráková | SJL |
| Role-play – nácvik komunikačných dialógov | 5.-7. | Vyučujúci AJ | AJ |
| Čítame s Osmijankom | 2. | Mikčová | SJL |
| Cechovanie prvákov za žiakov našej školy a za čitateľov školskej knižnice | 1. | Prokopová | TH |

**Čitateľský denník**

Žiaci 2. ročníka počas školského roka čítajú navrhnutú mimočítankovú literatúru pre daný ročník. Po prečítaní pokračujú už v zavedenom čitateľskom denníku, kde vpisujú informácie o diele,  krátke zhrnutie, čo sa im páčilo na prečítanej knihe, taktiež základné údaje, ktoré vedia z knihy vyčítať. Text doplnia vhodnou ilustráciou.

**i-Bobor**

Žiaci sa v mesiaci november zúčastnia internetovej súťaže, kde riešia rôzne slovné úlohy a programujú panáky (lienka, robot) tak, aby získali, čo najväčší počet bodov za splnené a vypracované úlohy.

**DOČ**

Na základe tém pre ročníky 4. – 5. ročník – Mestá Slovenska a Česka, 6. – 7. ročník- Zaujímavé miesta Slovenska a Česka a 8. – 9. ročník – Osobnosti Slovenska a Česka žiaci vyhľadávajú informácie v odbornej literatúre, na internete a encyklopédiách. Spracujú ich vo forme prezentácie a najlepšie práce prezentujú pred komisiou a zúčastneným obecenstvom.

**Blízki spoločníci človeka**

Žiaci 6. roč. v mesiaci november po prebratí učiva Blízki spoločníci človeka pracujú s odbornou literatúrou, v ktorej vyhľadávajú základné informácie o jednotlivých živočíchoch.

So získanými informáciami ďalej pracujú, triedia ich podľa inštrukcií vyučujúceho.

**Detský čin roka**

Projekt motivuje ku konaniu dobrých skutkov a pomáha tak deťom a budúcim dospelým zorientovať sa v hodnotách, dáva im šancu pochopiť cez skutočné príbehy, čo je dobré a čo zlé. Projekt realizujeme so žiakmi 5.-9. Ročníka. Žiaci príbehy čítajú, diskusiou vyjadria svoje názory a postoje k prečítanému a pokúsia sa zapojiť do hodnotenia v rámci detskej poroty.

**Role-play**

Pod vedením vyučujúcich AJ žiaci nacvičia komunikačné dialógy z prebraných tém v jednotlivých ročníkoch.

**Čítame s Osmijankom**

Spolu s naším hlavným hrdinom Osmijankom budeme vytvárať prostredníctvom súťaže hravé prostredie, v ktorom je malý čitateľ jeho rovnocenným partnerom a získava priestor nielen na samotné čítanie kvalitnej detskej literatúry, ale i možnosť hrať sa s príbehom, prežívať ho na vlastnej koži. V súťažnom zošite nie je dôležité vypracovať všetkých 8 súťažných otázok, stačia 4 otázky s dvomi úlohami. Prínosom súťaže je rozsah čitateľských motivačných hier, ktoré poslúžia na rozhovory s deťmi aj v iných predmetoch, na  pochopenie zložitých vzťahov v kolektívoch, ale i v rodinách.

**Cechovanie prvákov za žiakov našej školy a za čitateľov školskej knižnice**

V mesiaci október prijmeme našich prvákov do cechu našej školy a za nových čitateľov do školskej knižnice. Prijatím do cechu sa stávajú platnými členmi knižnice, získajú čitateľský preukaz s ktorým budú môcť navštevovať knižnicu a požičiavať si knihy.

**Návrhy pre plán aktivít rozvoja čitateľskej gramotnosti**

**December**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Adventný kalendár s príbehmi | 1.– 4. | vyučujúci SJL | SJL |
| Rodokmeň mojej rodiny | 5. | Truchanová | DEJ |
| Školský občasník Kvapka | 1.-9. | Ihnátová/Pancuráková | SJL |
| Tvorba slovníkov – vedieť znaky medzinárodnej transkripcie | 6. | Vyučujúci AJ | AJ |
| Sviatky, zvyky, tradície | 5.-9. | Hricová | NJ |
| Mária Ďuríčková - kvíz | 1.–9. | Bartková | SJL |

**Adventný kalendár s príbehmi**

Pred Vianocami (24 dní) každý deň prečítame so žiakmi jeden vianočný príbeh. Žiaci sa pokúsia nájsť jeho hlavnú myšlienku, s ktorou  pracujeme prostredníctvom pracovných listov pripravených pre jednotlivé ročníky.

**Kvapka – školský občasník**

Školský literárny občasník tvoria, vydávajú, tlačia, viažu a distribuujú žiaci 2. stupňa našej školy 2-krát za školský rok v rámci rovnomenného žurnalistického krúžku. Každé číslo je zamerané vždy na jednu tému, ktorú si žiaci vyberú.

**Sviatky, zvyky, tradície**

Žiaci sa dozvedia o zvykoch a tradíciách v nemecky hovoriacich krajinách počas Vianoc.

**Rodokmeň mojej rodiny**

Úlohou žiakov je systematicky zozbierať informácie o svojich predkoch a následne ich spracovať do grafickej podoby – rodokmeňa vlastnej rodiny.

**Mária Ďuríčková - kvíz**

Pri príležitosti 100. výročia narodenia Márie Ďuríčkovej bude pre žiakov pripravený kvíz, v ktorom si môžu zasúťažiť a overiť vedomosti o tejto významnej spisovateľke.

**Návrhy pre plán aktivít rozvoja čitateľskej gramotnosti**

**Január**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Šaliansky Maťko | 4.-5. | Baňasová/Ihnátová | SJL |
| Literárny karneval | 1.-4. | TU |  |
| Testy na rozvoj čitateľskej gramotnosti | 5.-9. | Ihnátová/Pancuráková | SJL |

**Šaliansky Maťko**

Zapojíme sa do súťaže v prednese slovenských povestí. Žiaci po podrobnom rozbore povesti hľadajú jej hlavnú myšlienku a pokúsia sa recitáciou vystihnúť jej charakter. Realizujeme ju so žiakmi 5. ročníka.

**Literárny karneval**

Karneval, na ktorom budú maskami len literárne postavy ( Červená čiapočka, Snehulienka, vlk. . .) kníh, ktoré žiaci už prečítali. Postavy majú vyjadriť charakter literárnej postavy prečítaného diela.

**Návrhy pre plán aktivít rozvoja čitateľskej gramotnosti**

**Február**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Vynálezy a vedci 2. priemyselnej revolúcie | 8. | Truchanová | DEJ |
| Hviezdoslavov Kubín – triedne kolo | 1.-9. | Vyučujúci SJL | SJL |
| Cestujeme z Bratislavy do Košíc | 4. | Baňasová | VLA |

**Hviezdoslavov Kubín**

Žiaci súťažia v prednese poézie a prózy. Víťazi triednych kôl postupujú do školského kola.

**Cestujeme vlakom z Košíc do Bratislavy**

Žiaci pracujú s cestovným poriadkom, učia sa orientovať v tabuľkách s príchodmi a odchodmi vlakov. Oboznamujú sa s  rôznymi typmi cestovných poriadkov. Vyhľadávajú možnosti cestovania na trase Košice- Bratislava a späť.

**Vynálezy a vedci 2. priemyselnej revolúcie**

Žiaci si vyhľadajú informácie o vynáleze alebo vedcovi obdobia 19. storočia. Na základe nájdených informácii vytvoria jeho repliku – 3D podobu alebo plagát. Svoj projekt odprezentujú pred žiakmi v triede.

**Návrhy pre plán aktivít rozvoja čitateľskej gramotnosti**

**Marec**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Čo ma zaujalo na druhej svetovej vojne | 9. | Truchanová | DEJ |
| Matematické rozprávky | 8. | Truchan | MAT |
| Spoznávame spisovateľa cez jeho diela – Jozef Gregor Tajovský | 1.-9. | Bartková |  |
| Hviezdoslavov Kubín  | 2.-9. | Vyučujúci SJL | SJL |
| Školský občasník Kvapka | 1.-9. | Ihnátová/Pancuráková | SJL |
| Sviatky, zvyky, tradície | 5.-9. | Hricová | NJ |

**Čo ma zaujalo na druhej svetovej vojne**

Žiaci si vyhľadajú informácie o udalosti alebo osobnosti, ktorá ich z obdobia druhej svetovej vojny zaujala najviac. K vybranej téme zhotovia plagát. K nemu si sami napíšu krátku anotáciu a odprezentujú pred spolužiakmi v triede.

**Matematické rozprávky**

Učitelia matematiky si pre žiakov siedmeho ročníka pripravia matematické rozprávky, ktoré sú aj na webových stránkach školy. Žiaci čítajú s porozumením a riešia matematické problémy v rozprávkach.

**Sviatky, zvyky, tradície**

Žiaci získavajú prostredníctvom literatúry základné informácie o veľkonočných sviatkoch v Nemecku.

**Hviezdoslavov Kubín**

Zapojíme sa do súťaže v umeleckom prednese poézie a prózy. Žiaci pracujú s vybranými textami, pokúšajú sa o najvýstižnejší prednes a vystihnutie charakteru diela. Školské kolo realizujeme v školskej knižnici so žiakmi 2.-9. ročníka.

**Spoznávame spisovateľa cez jeho diela**

Žiaci sa hravou formou, prostredníctvom rôznych súťaží, kvízov a tajničiek, dozvedia viac o spisovateľovi J. G. Tajovskom cez jeho diela. Zároveň si pripomenieme tohtoročné 80. výročie úmrtia tohto spisovateľa a minuloročné 145. výročie jeho narodenia.

**Návrhy pre plán aktivít rozvoja čitateľskej gramotnosti**

**Apríl**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Testy na rozvoj čitateľskej gramotnosti | 5.-9. | Ihnátová/Pancuráková | SJL |
| Les ukrytý v knihách | 1.-4. | Vyučujúci SJL | SJL |
| Role-play – nácvik komunikačných dialógov | 5.-7 | Vyučujúci AJ | AJ |
| Týždeň hlasného čítania | 2. | Mikčová | SJL |

**Les ukrytý v knihách**

Čítanie kníh s lesnou tematikou, stretnutie s lesníkmi, beseda resp. premietanie filmov, výstavy a ďalšie tvorivé činnosti na tému **les.**

**Týždeň hlasného čítania**

Je to ľubovoľný týždeň v mesiaci apríl, počas ktorého je cieľom zblížiť svet dospelých so svetom detí prostredníctvom príbehov a rozprávok. Počas celého týždňa pozvaní rodičia pomáhajú deťom objavovať svet príbehov plných múdrostí, zábavy a ponaučenia.

**Návrhy pre plán aktivít rozvoja čitateľskej gramotnosti**

**Máj**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| S knihou k zdraviu | 4. | Baňasová | PDA |
| V kráľovstve čísel |  1. | Vyučujúci 1. roč. MAT  | MAT |
| Po stopách divov sveta | 6. | Truchanová | DEJ |
| Štáty Európy | 7. - 8. | Urban | GEO |
| Tvorba slovníkov – vedieť znaky medzinárodnej transkripcie | 2.-9. | Vyučujúci AJ | AJ |
| Hrdinovia SNP | 9. | Truchanová | DEJ |

**S knihou ku zdraviu**

Myšlienkou tejto aktivity je zblížiť svet dospelých so svetom detí prostredníctvom príbehov a rozprávok. K aktivite možno pozvať aj rodičov, učiteľov, starých rodičov, súrodencov a ostatných dospelých, aby sa zapojili a pomohli deťom objaviť svet príbehov plných múdrostí, zábavy i poučenia.

Na prechádzke po liečivej lúke ich bude sprevádzať lúčny koník Flik. Počas siedmich dní sa stretnú so siedmimi liečivými bylinkami, ktoré, keď ovoňajú - teda odpovedia na otázku, vykúzlia si jedno alebo dve písmenká. Na konci týždňa budú mať dvanásť písmen, ktoré, keď správne zoradia, získajú odpoveď na otázku:

„Ako sa volá múdra kniha, ktorá skrýva odpovede na skoro každú otázku?“

**V kráľovstve čísel**

V rámci ročníkového projektu 1. ročníka **V kráľovstve čísel** po prečítaní textu učiteľom žiaci pracujú s informáciami spomínanými v texte pri riešení úloh z matematiky.

**Hrdinovia SNP**

Na hodinách dejepisu si spoločne pozrú dokumenty o SNP. Vyhľadajú si informácie o osobách, ktoré sa SNP osobne zúčastnili a prispeli k oslobodeniu krajiny. Prípadne spracujú činnosť vybranej povstaleckej skupiny. Projekt spracujú buď ako powerpointovú prezentáciu alebo plagát. Práce odprezetujú pred spolužiakmi v triede.

**Po stopách divov sveta**

Z rôznych historických zdrojov si žiaci vyhľadajú informácie o starovekých i novovekých divoch sveta. Vyberú si jeden konkrétny a na základe prečítaných informácii vytvoria jeho zmenšený model. Ten následne predstavia spolužiakom. Každý žiak musí ovládať nielen základné informácie, ale aj minimálne jednu zaujímavosť. Žiaci musia podať aj zdôvodnenie svojho výberu.

**Štáty Európy**

V máji až júni sa žiaci siedmeho a ôsmeho ročníka zahrajú na cestovnú kanceláriu. Pracujú s originálnymi textami ( letáky a katalógy) , ktoré cestovné kancelárie ponúkajú. Každý žiak si vytvorí takýto katalóg/ leták a pripraví prezentáciu o pridelenom európskom štáte. Tento štát predstaví – spropaguje svojím spolužiakom.

**Návrhy pre plán aktivít rozvoja čitateľskej gramotnosti**

**Jún**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Testy na rozvoj čitateľskej gramotnosti | 5.-9. | Ihnátová/Pancuráková | SJL |
| Dramatizácia rozprávky | 9. | Vyučujúci cudzích jazykov | RJ, AJ, NJ |
| Problémy chudobných krajín tretieho sveta | 6. | Šaffová | GEO |
| Spoznávame Slovensko | 9. | Šaffová | GEO |
| Legendy, mýty a povesti | 5. | Truchanová | DEJ |
| Fyzikálne úlohy s rozšíreným textom | 8.-9. | Lukačinová/Šeligová | FYZ |
| Ekosystémy | 5. | Urban | BIO |
| Vplyv návykových látok | 7. | Urban | BIO |
| Tvorba myšlienkových máp | 5.-9. | Hricová | NJ |
| Russkoje slovo | 8. | Šaffová | RJ |
| Čítanie životopisov slávnych chemikov | 8. | Lukačinová | CHE |

**Dramatizácia rozprávky**

Žiaci 9. ročníka si vyberú, upravia a zdramatizujú vybranú rozprávku v cudzom jazyku a odprezentujú ju na predstavení pre svojich spolužiakov.

**Problémy chudobných krajín tretieho sveta**

Žiaci 6. – 7. ročníka si v júni štúdiom odbornej literatúry, internetu a ďalších literárnych prameňov spracujú informácie, ktoré následne spracujú do prezentácie s témou **problémy krajín tretieho sveta** a odprezentujú ich svojim spolužiakom.

**Spoznávame Slovensko**

V júni žiaci 9. ročníka vyhľadávajú najnovšie informácie na internete o jednotlivých regiónoch Slovenska. Zistené informácie spracujú a pripravia si pracovný list pre svojich spolužiakov.

**Hlavolamy**

Učitelia matematiky si pre žiakov, ktorí sa zúčastnia akcie Noc v škole pripravia hlavolamy, šifry. Žiaci čítajú s porozumením a riešia zadané hlavolamy.

**Fyzikálne úlohy s rozšíreným textom**

Po prečítaní zadania úlohy s rozšíreným textom, ktorý obsahuje viacero fyzikálnych javov, žiaci 8. a 9. ročníka vypracujú úlohy. S výsledkami oboznámia svojich spolužiakov.

**Ekosystémy**

V júni žiaci piateho ročníka po prebratí učiva o ekosystémoch pracujú s textom zameraným na čítanie s porozumením a dopĺňajú chýbajúce slová do netradičného textu, ktorý je zameraný na učivo o ekosystémoch.

**Vplyv návykových látok**

Žiaci siedmeho ročníka vyplnia dotazníkovou metódou svoje vedomosti o návykových látkach, ktorý pripraví učiteľ. Následne sa ho podľa zadaných kritérií pokúsia štatisticky vyhodnotiť.

**Tvorba myšlienkových máp**

Pod vedením vyučujúceho NJ žiaci vytvoria myšlienkové mapy ako výsledok výstupu z projektu v jednotlivých ročníkoch.

**Russkoje slovo**

Vyučujúci RJ pripraví žiakov 8. ročníka na prednes poézie alebo prózy v ruskom jazyku na počesť veľkého ruského básnika Puškina.

**Čítanie životopisov slávnych chemikov**

Žiaci sa zúčastnia besedy o slávnych chemikoch. Taktiež hľadajú informácie v rôznych encyklopédiách a na internete. Na základe získaných informácií si pripravia prezentácie o slávnych chemikoch a predstavia ich spolužiakom.

**Legendy, mýty a povesti**

Formou samoštúdia si žiaci naštudujú vybraný mýtus, legendu alebo povesť. Následne ju spracujú do podoby komiksu a odprezentujú pred spolužiakmi v triede.

**Návrhy pre plán aktivít rozvoja čitateľskej gramotnosti**

**Špeciálne triedy**

1. **- 4.ročník**

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Obrázkové čítanie | Apríl | Vyučujúci | SJL |

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Písmenkové rozprávky | Máj | Vyučujúci | SJL |

**Písmenkové** **rozprávky**

Žiaci čítajú rozprávky k príslušným písmenkám. Potom s rozprávkou pracujú podľa pokynov: V rozprávkach nájdite príslušné písmená. Podčiarknite slová, v ktorých nie sú tieto písmená. Doplňte chýbajúce písmená v menách hlavných postáv. Vyriešte úlohy k textu. Porozmýšľajte, ako by mohol príbeh pokračovať. Vyfarbite obrázky.

**5.-7.ročník**

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Návšteva knižnice | Marec | Vyučujúci | SJL |

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Čitateľský maratón | Marec | Vyučujúci | SJL |

**Návrhy pre plán aktivít rozvoja čitateľskej gramotnosti**

**Priebežne**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Práca s autentickým textom – vyhľadávanie špecifických informácií | 1.-9. | Vyučujúci AJ | AJ |

|  |  |  |  |
| --- | --- | --- | --- |
| Školenia klubu tvorivých učiteľov | ZŠ | vedenie ZŠ | priebežne |
| Podpora vzdelávania učiteľov v ČG | ZŠ | vedenie ZŠ | priebežne |
| Zabezpečenie potrebných odborných materiálov, učebných zdrojov, textov a metodík pre učiteľov na rozvoj ČG | ZŠ | vedenie ZŠ | priebežne |
| Kvapka – školský občasník | žiaci 1. stupňa | vedúci žurnalistického krúžku | priebežne 3x ročne |
| Aktivity zamerané na podporu čítania – DOČ - Detská odborná činnosť, ročníkové projekty, Európsky deň rodičov a škôl, TEDx | ZŠ | podľa plánu práce školy | priebežne |
| miniKvapka – triedne mesačníky | žiaci1. – 9. roč. | triedni učitelia | mesačne |
| Využívať pri rozvoji ČG moderné technológie | ZŠ | pg. zamest. | priebežne |
| Exkurzie do školskej knižnice alebo do iných typov knižníc | ZŠ | pg. zamest. | priebežne |
| Hodiny informačnej výchovy v spolupráci s učiteľmi vo vyučovaní jednotlivých predmetov | ZŠ | pg. zamest. | priebežne |
| Autorské besedy | 4. – 6. roč. | vyučujúci | priebežne |
| Hodiny hlasného čítania a tvorivého písania | ZŠ | vyučujúci SJL, CJ | priebežne |
| Rozhlasové literárne relácie a medailóniky pri príležitosti výročia významného spisovateľa | ZŠ | koordinátori | priebežne |
| Čitateľské kútiky | ŠKD | vychovávateľky | priebežne |
| Listy priateľom | 1. – 4. roč. ŠKD | TU vychovávateľky | priebežne |
| Popoludnia s rozprávkou | ŠKD | vychovávateľky | podľa plánu |
| Recitačné preteky | ŠKD | vychovávateľky | podľa plánu |
| Dramatizácie príbehov – literárnych, historických, cudzojazyčných | 7. a 9. roč. | vyučujúciDEJ, CJ, SJL | podľa plánu práce |
| Tvorba matematických úloh a zadaní na rozvoj ČG | 5. – 9. roč. | vyučujúci MAT | priebežne |

Vypracovali:

* Mgr. Mariana Baranová, predsedníčka koordinačnej rady
* PaedDr. Jana Humeníková, zástupkyňa riaditeľa školy
* Mgr. Darina Bartková, školská knihovníčka
* Mgr. Mariana Ihnátová
* Mgr. Mária Dudášová
* Ing. Veronika Šeligová
* Mgr. Lenka Truchanová
* vedúci PK a MZ